**บทนำ**

ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 แก้ไขเพิ่มเติมถึง ฉบับที่ 3 (พ.ศ. 2561) ได้กำหนดแนวทางการดำเนินงานขององค์กรปกครองส่วนท้องถิ่น เพื่อให้การจัดทำแผนพัฒนาองค์กรปกครองส่วนท้องถิ่นเป็นไปในแนวทางเดียวกัน

แผนการดำเนินงาน มีจุดมุ่งหมายแสดงถึงรายละเอียดของแผนงาน/โครงการพัฒนา และกิจกรรมการพัฒนาที่ดำเนินการจริงทั้งหมดในพื้นที่ของเทศบาลเมืองพิชัย ประจำปีงบประมาณ พ.ศ. 2567   
มีความชัดเจนในการปฏิบัติมากขึ้น ลดความซ้ำซ้อนของโครงการ มีการประสานและบูรณาการการทำงานกับหน่วยงานและจำแนกรายละเอียดต่างๆ ของแผนงาน/โครงการในแผนการดำเนินงาน

แผนการดำเนินงานจะเป็นเครื่องมือสำคัญในการบริหารงานของผู้บริหารท้องถิ่น เพื่อควบคุม  
การดำเนินงานให้เป็นไปอย่างเหมาะสมและมีประสิทธิภาพ เนื่องจากแผนกาดำเนินงานจะกำหนดรายละเอียดของโครงการ/กิจกรรมการพัฒนาที่ดำเนินการในพื้นที่ของตำบลพิชัย โดยโครงการ/กิจกรรมการพัฒนาที่จะบรรจุในแผนการดำเนินงานจะมีที่มาจาก

- งบประมาณรายจ่ายประจำปี งบประมาณรายจ่ายเพิ่มเติม ของเทศบาลเมืองพิชัย (รวมทั้งเงินอุดหนุนที่เทศบาลเมืองพิชัยอุดหนุนให้หน่วยงานอื่นดำเนินการ)

- โครงการ กิจกรรมการพัฒนาของเทศบาลเมืองพิชัยที่เกิดจากการจ่ายเงินสะสม เงินอุดหนุนเฉพาะกิจหรืองบประมาณรายจ่ายอื่นๆ)

- โครงการ กิจกรรมการพัฒนาของหน่วยราชการ ส่วนกลาง ส่วนภูมิภาค หรือหน่วยงานอื่นๆ ที่ดำเนินการในพื้นที่ของเทศบาลเมืองพิชัย

- โครงการ กิจกรรมการพัฒนาที่เทศบาลเมืองพิชัยดำเนินการเองโดยไม่ใช้งบประมาณ (ถ้ามี)

- โครงการ กิจกรรมการพัฒนาอื่นๆ ที่เทศบาลเมืองพิชัยเห็นว่าจะเกิดประโยชน์ในการประสานการดำเนินงานในพื้นที่

**วัตถุประสงค์ของแผนการดำเนินงาน**

แผนการดำเนินงาน มีจุดมุ่งหมายแสดงถึงรายละเอียดของแผนงาน/โครงการพัฒนาและกิจกรรมพัฒนาที่ดำเนินการจริงทั้งหมดในพื้นที่ของเทศบาลเมืองพิชัย ประจำปีงบประมาณ พ.ศ. 2567 เพื่อให้แนวทางในการดำเนินงานในปีงบประมาณ พ.ศ. 2567 ของเทศบาลเมืองพิชัยมีความชัดเจนในการปฏิบัติมากขึ้น   
ลดความซ้ำซ้อนของโครงการ มีการประสานและบูรณาการ การทำงานกับหน่วยงานในพื้นที่ และจำแนกรายละเอียดต่างๆ ของแผนงาน/โครงการ/กิจกรรมในการดำเนินงานทั้งหมดในปี พ.ศ. 2567

แผนการดำเนินงานจะเป็นเครื่องมือสำคัญในการบริหารงานของผู้บริหารท้องถิ่นในการควบคุมการดำเนินงานให้เป็นไปอย่างเหมาะสมและเกิดประสิทธิภาพ

**ขั้นตอนการจัดทำแผนการดำเนินงานเพิ่มเติม**

**ขั้นตอนที่ 1** การเก็บรวบรวมข้อมูล

สำนัก/กองของเทศบาลเมืองพิชัยที่ได้รับการอนุมัติงบประมาณ หรือหน่วยงานราชการส่วนกลาง ส่วนภูมิภาค รัฐวิสาหกิจหรือหน่วยงานอื่นๆ จัดส่งรายละเอียดแผนงาน โครงการกิจกรรมการพัฒนาที่ดำเนินงานจริงในพื้นตำบลพิชัย เสนอผู้บริหารท้องถิ่นพร้อมทั้งส่งรายละเอียดให้เจ้าหน้าที่ที่เกี่ยวข้อง

**ขั้นตอนที่ 2 การจัดทำร่างแผนการดำเนินงาน**

เจ้าหน้าที่รวบรวมแผนงาน โครงการ กิจกรรมการพัฒนา จัดทำเป็นร่างแผนการดำเนินงานเพิ่มเติม ประจำปีงบประมาณ พ.ศ. 2567 ของเทศบาลเมืองพิชัย โดยพิจารณากำหนดให้แผนการดำเนินงานจัดหมวดหมู่ให้สอดคล้องกับยุทธศาสตร์และแนวทางการพัฒนาของเทศบาลเมืองพิชัย ที่กำหนดไว้ในแผนยุทธศาสตร์การพัฒนา โดยมีเค้าโครงแผนงานดำเนินงาน 2 ส่วน คือ

**ส่วนที่ 1 บทนำ**

* บทนำ
* วัตถุประสงค์ของการจัดทำแผนการดำเนินงาน
* ขั้นตอนในการจัดทำแผนการดำเนินงาน
* ประโยชน์ของการจัดทำแผนการดำเนินงาน

**ส่วนที่ 2 บัญชีโครงการ/กิจกรรม**

* บัญชีสรุปจำนวนโครงการและงบประมาณ
* บัญชีโครงการ/กิจกรรม/งบประมาณ
* บัญชีจำนวนครุภัณฑ์สำหรับที่ไม่ได้ดำเนินการตามโครงการพัฒนาท้องถิ่น

**ขั้นตอนที่ 3 การประกาศในแผนการดำเนินงาน**

งานวิเคราะห์นโยบายและแผน สำนักปลัดเทศบาล เสนอร่างแผนการดำเนินงาน ประจำปีงบประมาณ พ.ศ. 2567 เพิ่มเติม ครั้งที่ 1/2567 ของเทศบาลเมืองพิชัย ต่อผู้บริหารท้องถิ่น (นายกเทศมนตรีเมืองพิชัย) ประกาศเป็นแผนดำเนินงาน ประจำปีงบประมาณ พ.ศ. 2567 เพิ่มเติม ครั้งที่ 1/2567 เทศบาลเมืองพิชัย โดยปิดประกาศแผนการดำเนินงานดังกล่าว ไว้ ณ สำนักงานเทศบาลเมืองพิชัย เป็นเวลา 30 วัน เพื่อให้ประชาชนในพื้นที่ทราบโดยทั่วกัน และจัดส่งให้ผู้ที่มีส่วนเกี่ยวข้องรับทราบ

**ประโยชน์ของแผนดำเนินงาน**

1. เพื่อใช้เป็นเครื่องมือในการบริหารงานของผู้บริหารท้องถิ่น (นายกเทศมนตรีเมืองพิชัย) ในการควบคุมการดำเนินงานให้เป็นไปอย่างเหมาะสมและเกิดประสิทธิภาพ
2. เพื่อแสดงถึงความชัดเจนในการนำแผนยุทธศาสตร์การพัฒนาไปสู่การปฏิบัติ
3. เพื่อแสดงความสอดคล้องกับงบประมาณรายจ่ายประจำปี พ.ศ. 2567 งบประมาณรายจ่ายเพิ่มเติม และงบประมาณจากเงินสะสม
4. เพื่อความสะดวกในการปฏิบัติงานตามโครงการต่างๆ
5. เพื่อให้ง่ายต่อการติดตามและประเมินผลแผนการดำเนินงานตามแผนงาน/โครงการพัฒนา/กิจกรรมในปีนั้นๆ
6. เพื่อกำหนดแนวทางในการจัดซื้อจัดหาครุภัณฑ์